stanford-oval/wikipedia huggingface dataset:
แฟตเฟสติวัล
เทศกาลดนตรีแฟตเฟสติวัล > แฟตเฟสติวัล ครั้งที่ 10: 10 (หึ่ม...)ปี แห่งความหลัง

แฟตเฟสติวัล ครั้งที่ 10 จัดขึ้นในวันที่ 6-7 พฤศจิกายน พ.ศ. 2553 ณ ริมทะเลสาบ เมืองทองธานี มีเครื่องดื่มกระทิงแดงเป็นผู้สนับสนุนหลัก โดยเป็นการกลับมาจัดกลางแจ้งอีกครั้งหลังจากครั้งที่ 5 ณ แดนเนรมิตเก่า แฟตเฟสติวัลครั้งนี้มีแนวคิดในการย้อนอดีตของงานในครั้งที่ผ่านมา เพื่อฉลองครบ 1 ทศวรรษของงาน โดยมีเวทีการแสดง 6 เวที การจำหน่ายเสื้อยืดลายเก่าจากปีที่ผ่านมาที่ได้รับเลือกจากการลงคะแนนทางเว็บไซต์ ตลาดนัดเพลง หนังสือทำมือ และโรงภาพยนตร์ Feel Goose
เทศกาลดนตรีแฟตเฟสติวัล > แฟตเฟสติวัล ครั้งที่ 11: กระทิงแดง แฟตเฟส กรุงเทพ หรือ แฟตเฟส ไตรภาค

แฟตเฟสติวัล ครั้งที่ 11 จัดขึ้นในวันที่ 11-12 กุมภาพันธ์ พ.ศ. 2555 ณ ริมทะเลสาบ เมืองทองธานี เช่นเดียวกับครั้งที่ 10 โดยย้ายมาจาก มหาวิทยาลัยกรุงเทพ วิทยาเขตรังสิต จังหวัดปทุมธานี (เดิมกำหนดจัดในเดือนพฤศจิกายน แต่ต้องเลื่อนออกไปเนื่องจากอุทกภัย) โดยมีเครื่องดื่มกระทิงแดงเป็นผู้สนับสนุนหลัก โปสเตอร์ของแฟตเฟสติวัลครั้งนี้เป็นภาพวาดลายเส้น กรุง ศรีวิไล และเทพ โพธิ์งาม โดยเมื่อแฟตได้ผูกงานเข้ากับแฟตเฟสโชว์เหนือและแฟตเฟสมันถึงแก่นเป็นแฟตเฟสไตรภาคแล้ว ได้มีการเติมลายเส้นแรมโบ้ พร้อมที่คาดหัวมีข้อความ "May the FATFEST be with you" ที่รูปของกรุง และหมวกดาร์ธ เวเดอร์ ที่รูปของเทพ
ในการจัดงานครั้งนี้เดิมมีแนวคิดเวทีการแสดง 5 เวที ได้แก่
เวทีลูกศิษย์ ตกแต่งโดยใช้จานดาวเทียม ('จารย์มาคุม) สำหรับวงดนตรีหน้าใหม่
เวทีกรุง สำหรับเพลงฟังสบายเหมาะกับชีวิตคนเมือง
เวทีเทพ สำหรับศิลปินมากความสามารถ มากประสบการณ์
เวทีมหา เวทีแนวเซ็นเตอร์สเตจที่ศิลปินอยู่ท่ามกลางผู้ฟัง เสมือนผู้ฟัง "มาหา" ศิลปิน
เวทีนคร เวทีสำหรับโชว์หาดูยาก
แต่เมื่อมีการเปลี่ยนสถานที่จัดงาน จึงได้เปลี่ยนแนวคิดเวทีเป็นเสมือนวางมือซ้ายบนสถานที่จัดงาน แบ่งออกเป็น 5 เวทีตามนิ้ว คือ ก้อย นาง กลาง ชี้ และโป้ง โดยศิลปินทุกวงต้องมี "มุขควาย" วงละ 1 มุข ดีเจแฟตจะเป็นผู้ตัดสินว่ามุขของศิลปินวงใดโดนใจที่สุด รางวัลคือสปอตโปรโมทวงทางคลื่นแฟต นอกจากนี้ยังมี บูธจำหน่ายผลงานเพลง งานศิลปะ อนุสาวรีย์จ่าเฉย และจุดทำหน้ากากกรุง-เทพ ที่ใช้ชื่อบูธว่า "ขายหน้า"
เทศกาลดนตรีแฟตเฟสติวัล > แฟตเฟสติวัล ครั้งที่ 12: เดอะ ลาสต์ แฟตเฟส

แฟตเฟสติวัล ครั้งที่ 12 จัดขึ้นในวันที่ 3-4 พฤศจิกายน พ.ศ. 2555 ณ ริมทะเลสาบ เมืองทองธานี เช่นเดียวกับครั้งที่ 10 และ ครั้งที่ 11 โดยเป็นการจัดงานครั้งสุดท้ายในชื่อแฟตเฟสติวัล สัญลักษณ์ของงานเป็นการนำสัญลักษณ์ของแฟตเฟสติวัลครั้งแรกมาใช้อีกครั้ง เหตุการณ์สำคัญที่เกิดในงานครั้งนี้ คือ การกลับมาแสดงคอนเสิร์ตอีกครั้งในรอบ 3 ปี ของฟลัวร์
การเปลี่ยนแปลงคลื่นแฟต เรดิโอ

คลื่นแฟต เรดิโอ ประกาศปิดคลื่นวิทยุและหันไปจัดรายการออนไลน์ทางอินเทอร์เน็ตแทน โดยมีกำหนดการออกอากาศตั้งแต่ 26 ตุลาคม 2556 เป็นต้นไป โดยเฮนรี่ จ๋อง หรือ พงศ์นรินทร์ อุลิศ หัวเรือใหญ่แห่งแฟต เรดิโอ เผยว่า สาเหตุที่มีการย้ายจากวิทยุไปไว้บนออนไลน์เนื่องจากประสบปัญหาทางธุรกิจและต้องการตัดภาระค่าเช่าสถานีออก
ก่อนหน้านี้ Fat Radio ได้ปรับตัวเพื่อลดภาระค่าใช้จ่ายทางธุรกิจออกเช่น การลดเงินเดือนพนักงาน การปรับลดจำนวนดีเจ การยกเลิกการจัดงาน Fat Festivalโดย Fat Radio ได้ย้ายสถานีวิทยุจากคลื่นความถี่ 104.5 มาเป็น 98.0 เมื่อต้นเดือนตุลาคมปี 2556 แต่ก็ต้องประกาศปิดการให้บริการทางวิทยุ และให้รับฟังทางอินเทอร์เน็ตแทน
ปัจจุบัน

แฟต เรดิโอ กลับมาในนามภายใต้ชื่อ แคท เรดิโอ (Cat Radio) และยังคงเป็นทีมงานและดีเจชุดเดิมที่ผลิตจากแฟต เรดิโออีกด้วย
แหล่งข้อมูลอื่น

http://www.myspace.com/fatfestival เว็บไซต์มายสเปซของแฟตเฟสติวัล
141 ลูว์แมน

141 ลูว์แมน (ฝรั่งเศส: 141 Lumen) เป็นดาวเคราะห์น้อยในแถบดาวเคราะห์น้อย
กรันจ์

| กรันจ์ |
| --- | --- |
แหล่งกำเนิดทางรูปแบบ: ออลเทอร์นาทิฟร็อก ฮาร์ดคอร์พังก์ เฮฟวีเมทัล พังก์ร็อก ฮาร์ดร็อก น็อยส์ร็อก
แหล่งกำเนิดทางวัฒนธรรม: กลางทศวรรษที่ 1980 ในรัฐวอชิงตัน สหรัฐอเมริกา
เครื่องบรรเลงสามัญ: กีตาร์ไฟฟ้า - กีตาร์เบส - กลอง - เสียงร้อง
รูปแบบอนุพันธุ์: โพสต์-กรันจ์
ทัศนียภาพในระดับภูมิภาค
ซีแอตเทิล
กรันจ์ (อังกฤษ: grunge ในบางครั้งเรียก Seattle sound) เป็นแนวเพลงย่อยของออลเทอร์นาทิฟร็อก ได้รับอิทธิพลจากฮาร์ดคอร์พังก์ เฮฟวีเมทัล และอินดี้ร็อก กรันจ์เกิดขึ้นช่วงปลายคริสต์ทศวรรษ 80 โดยวงจากวอชิงตันและบางส่วนของซีแอตเทิล
ลักษณะของดนตรีมีความดิบของเสียงริฟฟ์กีตาร์ แต่สอดแทรกด้วยท่วงทำนองติดหูของกรันจ์ร็อกที่ได้รับอิทธิพลมาจากเฮฟวีเมทัลและพังก์ร็อกในสัดส่วนที่เหมาะสม โดยเฉพาะไลน์กีตาร์แบบเฮฟวีเมทัลในช่วงต้นคริสต์ทศวรรษ 1970 แต่ด้านเนื้อเพลงกลับได้รับอิทธิพลของพังก์ร็อกมาอย่างเต็มที่ ด้วยถ้อยคำเสียดสีสังคม รวมไปถึงความคิดที่เป็นอิสระที่ได้รับมาจากช่วงต้นคริสต์ทศวรรษ 1980 ของอเมริกันฮาร์ดคอร์
โดยวงกรันจ์ร็อกในยุคแรก เช่น กรีนริเวอร์ มัดฮันนี่ ซาวด์การ์เดน ซึ่งหนักหน่วงกว่ากรันจ์ร็อกในยุคต่อมาอย่างเนอร์วานา ซึ่งความแตกต่างที่สังเกตได้อย่างชัดเจน คือเพลงของเนอร์วานามีความชัดเจนในเรื่องของทำนองที่ติดหูมากกว่า กรันจ์ร็อกได้เข้าสู่กระแสหลักกลางคริสต์ทศวรรษ 1990
กลุ่มอาการสายตาคอมพิวเตอร์

กลุ่มอาการสายตาคอมพิวเตอร์ (อังกฤษ: computer vision syndrome, ย่อ: CVS) เป็นภาวะชั่วคราวอันเกิดจากการโฟกัสตาที่หน่วยแสดงผลคอมพิวเตอร์เป็นระยะเวลานานต่อเนื่อง อาการของกลุ่มอาการนี้ เช่น ปวดศีรษะ สายตาพร่ามัว ปวดคอ ตาแดง ล้า ตาล้า ตาแห้ง ตาระคายเคือง การเห็นภาพซ้อน รู้สึกหมุน/เวียนศีรษะ เห็นเป็นหลายภาพ และโฟกัสตาใหม่ลำบาก อาการเหล่านี้สามารถกระตุ้นได้เพิ่มขึ้นโดยสภาพไฟส่องสว่างที่ไม่เหมาะสม (เช่น แสงจ้าหรือไฟส่องสว่างเหนือศีรษะจ้า) หรือการเคลื่อนของอากาศผ่านตา (เช่น ช่องลมเหนือศีรษะ ลมตรงจากพัดลม)
กลไกการพัฒนาที่สะอาด

กลไกการพัฒนาที่สะอาด (อังกฤษ: Clean Development Mechanism - CDM) หรือย่อว่า กลไกซีดีเอ็ม เป็นระบบการจัดการอย่างหนึ่งในพิธีสารเกียวโต ซึ่งอนุญาตให้ประเทศอุตสาหกรรมที่ให้คำมั่นสัญญาในการลดการปลดปล่อยแก๊สเรือนกระจก ไปลงทุนในโครงการลดการปล่อยแก๊สเรือนกระจกในประเทศกำลังพัฒนาแทนซึ่งจะถูกกว่า ปัจจัยที่สำคัญที่สุดที่จะทำให้โครงการคาร์บอนเครดิตนี้ประสบผลสำเร็จคือการที่จะต้องมีแรงจูงใจเป็นผลตอบแทน
กลไกซีดีเอ็ม นี้ช่วยให้การปล่อยแก๊สเรือนกระจกทั่วโลกน้อยลง ในราคาที่ถูกเมื่อเทียบกับโครงการในประเทศอุตสาหกรรมเอง แต่ก็มีการวิพากษ์วิจารณ์ว่าโครงการนี้ก็กลายเป็นธุรกิจทั่วไป คือมีการใช้จ่ายแบบมากเกินไปจากความเป็นจริง เช่น ในต้น ค.ศ. 2007 มีค่าใช้จ่ายในโครงการถึง 4.6 พันล้านยูโรในขณะที่ราคาที่เป็นจริงคือ 100 ล้านยูโร คือจ่ายเกินความเป็นจริงไป 45 เท่า
กลไกซีดีเอ็มได้รับการดูแลและตรวจสอบโดย CDM Executive Board (CDM EB) ภายใต้การชี้นำของ Conference of the Parties (COP/MOP) ของ United Nations Framework Convention on Climate Change (UNFCCC).
กระเพาะปัสสาวะ

| กระเพาะปัสสาวะ |
| --- | --- |
กระเพาะปัสสาวะในหญิง (มองเห็นได้เพราะไม่มีต่อมลูกหมาก) แสดงเนื้อเยื่อบุผิวชนิดแปรเปลี่ยนและผนังในภาพขยายมิญชวิทยา
รายละเอียด
คัพภกรรม: โพรงอวัยวะเพศและทางเดินปัสสาวะ (urogenital sinus)
ระบบ: ระบบปัสสาวะ
หลอดเลือดแดง: หลอดเลือดแดงกระเพาะปัสสาวะบน (superior vesical artery) หลอดเลือดแดงกระเพาะปัสสาวะล่าง (inferior vesical artery) หลอดเลือดแดงสะดือ (umbilical artery) หลอดเลือดแดงช่องคลอด (vaginal artery)
หลอดเลือดดำ: ข่ายหลอดเลือดดำกระเพาะปัสสาวะ (vesical venous plexus)
ประสาท: ข่ายประสาทกระเพาะปัสสาวะ (vesical nervous plexus)
ตัวระบุ
ภาษาละติน: vesica urinaria
MeSH: D001743
TA98: A08.3.01.001
TA2: 3401
FMA: 15900
อภิธานศัพท์กายวิภาคศาสตร์[แก้ไขบนวิกิสนเทศ]
กระเพาะปัสสาวะ (อังกฤษ: urinary bladder) เป็นอวัยวะซึ่งเก็บปัสสาวะที่ไตขับถ่ายออกมาก่อนกำจัดออกจากร่างกายโดยการถ่ายปัสสาวะ กระเพาะปัสสาวะเป็นอวัยะยืดหยุ่นและเป็นกล้ามเนื้อแอ่ง อยู่ ณ ฐานเชิงกราน ปัสสาวะเข้าสู่กระเพาะปัสสาวะทางท่อไตและออกทางท่อปัสสาวะ ปริมาตรของกระเพาะปัสสาวะระบุไว้ระหว่าง 500 ถึง 1000 มิลลิลิตร
เป็นอวัยวะที่มีผนังเป็นกล้ามเนื้อเรียบ อยู่หลังหัวหน่าว เมื่อไม่มีน้ำปัสสาวะรูปร่างคล้ายหัวเรือบดตัด แต่ส่วนมาก กระเพาะปัสสาวะมีน้ำปัสสาวะอยู่เสมอ ดังนั้นในขณะมีชีวิต จึงมีรูปร่างค่อนข้างกลม
กระเพาะปัสสาวะมีความจุประมาณ 550 มิลลิลิตร แต่ โดยทั่วไปเมื่อมีปัสสาวะ 160 - 300 มิลลิลิตร ก็จะรู้สึกปวดปัสสาวะ และ ถ่ายปัสสาวะออก เมื่อมีน้ำปัสสาวะ 550 มิลลิเมตร มันจะสูงขึ้นมาอยู่หลังผนังหน้าท้อง ประมาณ 7 - 8 เซนติเมตร เหนือหัวหน่าว การถ่ายปัสสาวะจะต้องประกอบไปด้วย
จำนวนปัสสาวะถ้าหากปัสสาวะเพิ่มมากขึ้นจนถึงจุดหนึ่ง ตั้งแต่ 150 - 400 ลบ.ซม. จะทำให้ผนังกระเพาะปัสสาวะตึงขึ้น
เกิดรีเฟลกซ์การถ่ายปัสสาวะเนื่องจากการตึงของผนังกระเพาะปัสสาวะมีผลทำให้เกิดกระแสประสาทส่งไปยังไขสันหลังและสมองแล้วส่งกระแสประสาทกลับมากระตุ้นให้กล้ามเนื้อเรียบที่ผนังกระเพาะปัสสาวะบีบตัว
ยิ่งความดันกระเพาะปัสสาวะมาก ยิ่งทำให้เกิดการอยากถ่ายปัสสาวะมากขึ้น การเกิดรีเฟลกซ์ การถ่ายปัสสาวะจะมีผลในการกระตุ้นให้สมองส่งกระแสประสาทมายงกล้ามเนื้อหูรูดมัดนอกของกระเพาะปัสสาวะให้คลายตัวและเกิดการถ่ายปัสสาวะขึ้น
กลุ่มภาษาบีซาโคล

| กลุ่มภาษาบีซาโคล |
| --- | --- |
ภูมิภาค: จังหวัดซอร์โซโกนและมัสบาเต
ตระกูลภาษา: ออสโตรนีเซียน  มาเลโย-พอลินีเชียนบอร์เนียว-ฟิลิปปินส์เมโซฟิลิปปินส์ฟิลิปปินส์กลางวิซายันวิซายันกลางกลุ่มภาษาบีซาโคล
รหัสภาษา
ISO 639-3: –
กลุ่มภาษาบีซาโคล (อังกฤษ: Bisakol) เป็นกลุ่มของภาษาพื้นเมืองในกลุ่มภาษาฟิลิปปินส์กลาง เกิดจากการผสมระหว่างกลุ่มภาษาวิซายันกับกลุ่มภาษาบีโคล โดยมากจัดให้อยู่ในกลุ่มภาษาวิซายันโดยถือวาเป็นภาษาที่ได้รับอิทธิพลจากกลุ่มภาษาบีโคลมาก ใช้พูดในบริเวณบีโคล ใกล้เคียงกับภาษาวาไร
กล้องสำรวจขั้นสูง

กล้องสำรวจขั้นสูงตั้งอยู่ในห้องควบคุมความสะอาดที่ศูนย์การบินอวกาศก็อดเดิร์ดก่อนที่จะนำไปติดตั้งบนกล้องโทรทรรศน์อวกาศฮับเบิล
นักบินอวกาศกำลังถอดกล้องถ่ายภาพวัตถุมัวออกเพื่อติดตั้งกล้องสำรวจขั้นสูง
กล้องสำรวจขั้นสูง (อังกฤษ: Advanced Camera for Surveys) คือ อุปกรณ์วิทยาศาสตร์รุ่นที่สามของกล้องโทรทรรศน์อวกาศฮับเบิล ได้รับออกแบบเบื้องต้นโดยทีมจากมหาวิทยาลัยจอนส์ฮอปกินส์ สร้างและทดสอบโดยบริษัท Ball Aerospace & Technologies Corp และศูนย์การบินอวกาศก็อดเดิร์ด และทดสอบความพร้อมที่ศูนย์อวกาศเคนเนดีก่อนที่จะบรรจุในกระสวยอวกาศโคลัมเบีย ถูกส่งขึ้นสู่อวกาศเมื่อวันที่ 1 มีนาคม ค.ศ. 2002 ในภารกิจซ่อมบำรุง 3B และติดตั้งบนกล้องโทรทรรศน์อวกาศฮับเบิลเมื่อวันที่ 7 มีนาคม แทนที่กล้องถ่ายภาพวัตถุมัว (Faint Object Camera)
กล้องสำรวจขั้นสูงเป็นกล้องที่มีความสามารถหลายอย่างจนทำให้มันกลายเป็นเครื่องมือหลักของกล้องฮับเบิลไปอย่างรวดเร็ว ข้อได้เปรียบของมันเหนือเครื่องมืออื่นๆ ได้แก่ มันสามารถเคลื่อนที่ได้ตามแกนสามแกนอิสระ ตรวจจับคลื่นย่านอัลตราไวโอเลตจนถึงอินฟราเรด มีพื้นที่สำรวจกว้างและมีประสิทธิภาพควอนตัมสูง ทำให้กล้องโทรทรรศน์ฮับเบิลมีประสิทธิภาพในการค้นหามากเพิ่มขึ้นสิบเท่า นอกจากนี้มันยังมีฟิลเตอร์เป็นจำนวนมาก มีความสามารถในการป้องกันแสงความเข้มสูงจากดาวฤกษ์ การวัดโพลาไรเซชันของแสง และการเลือกความยาวคลื่นแสงที่ต้องการ การที่มันมีความไวต่อแสงสูงมากทำให้นักดาราศาสตร์สามารถถ่ายภาพจักรวาลอันไกลโพ้นอย่างภาพอวกาศห้วงลึกมากของฮับเบิล (Hubble Ultra Deep Field) ได้และสามารถถ่ายภาพปรากฏการณ์ทางดาราศาสตร์ตั้งแต่ดาวหางในระบบสุริยะของเราไปจนถึงควอซาร์ที่ไกลที่สุดเท่าที่มนุษย์ค้นพบ
| ด ค กกล้องโทรทรรศน์อวกาศฮับเบิล |
| --- | --- | --- |
| เครื่องมือวัดและอุปกรณ์ ในปัจจุบัน |  กล้องสำรวจขั้นสูง (ACS)  สเปกโทรกราฟต้นกำเนิดจักรวาล (COS)  เซ็นเซอร์นำทางความละเอียดสูง (FGS)  กล้องใกล้อินฟราเรดและสเปกโทรมิเตอร์หลายวัตถุ (NICMOS)  สเปกโทรกราฟถ่ายภาพกล้องโทรทรรศน์อวกาศ (STIS)  กล้องถ่ายภาพสนามกว้าง 3 (WFC3)  |  |
| เครื่องมือวัดและอุปกรณ์ ก่อนหน้า |  เครื่องแก้ไขภาพกล้องโทรทรรศน์อวกาศ (COSTAR)  กล้องถ่ายภาพวัตถุมัว (FOC)  สเปกโทรกราฟวัตถุมัว  (FOS)  สเปกโทรกราฟความละเอียดสูงก็อดเดิร์ด  (GHRS/HRS)  เครื่องวัดความสว่างความเร็วสูง (HSP)  กล้องถ่ายภาพสนามกว้างและดาวเคราะห์ (WFPC)  กล้องถ่ายภาพสนามกว้างและดาวเคราะห์ 2 (WFPC2)  |  |
  หมวดหมู่   คอมมอนส์
กลุ่มศาสนาอับราฮัม

สัญลักษณ์ของศาสนาสำคัญ 3 ศาสนาในกลุ่มศาสนาอับราฮัม: ศาสนายูดาห์, ศาสนาคริสต์ และศาสนาอิสลาม
กลุ่มศาสนาอับราฮัม (อังกฤษ: Abrahamic religions) ประกอบด้วยสามศาสนาสำคัญ ที่ถือกำเนิดในภูมิภาคเอเชียตะวันตก และมีความเชื่อร่วมกันว่าพระเป็นเจ้ามีหนึ่งเดียว ได้แก่ ศาสนายูดาห์ ศาสนาคริสต์ และศาสนาอิสลาม ทั้งสามศาสนาถือว่าบุคคลที่มีนามว่าอับราฮัม เป็นส่วนหนึ่งของประวัติศาสตร์ศาสนาตน นอกจากนั้นก็ยังมีศาสนาย่อยที่บางครั้งถือว่าหนึ่งในกลุ่มศาสนาอับราฮัมด้วย เช่น ศาสนาบาไฮ
ผู้นับถือกลุ่มศาสนาอับราฮัมมีอยู่มากกว่าครึ่งของประชากรโลก ในปัจจุบันมีผู้นับถือทั้งหมดประมาณ 3.8 พันล้าน คน
กระดาษทราย

กระดาษทรายจำนวนหนึ่ง
กระดาษทราย (อังกฤษ: Sandpaper) คือกระดาษรูปแบบหนึ่งซึ่งมีสารขัดถูติดหรือเคลือบอยู่บนหน้าของกระดาษ ใช้สำหรับขัดพื้นผิวของวัสดุอื่นเพื่อให้วัสดุนั้นเรียบ หรือขัดให้ชั้นพื้นผิวเก่าหลุดออก หรือบางครั้งอาจทำให้พื้นผิวขรุขระมากขึ้นเพื่อเตรียมการติดด้วยกาว เป็นต้น
ประวัติ

กระดาษทรายเริ่มมีใช้ครั้งแรกในประเทศจีนตั้งแต่คริสต์ศตวรรษที่ 13 กระดาษทรายในยุคนั้นทำจากเปลือกหอยบดละเอียด เมล็ดพืช และทราย ติดไว้บนหนังสัตว์ด้วยยางธรรมชาติ บางครั้งมีการใช้ผิวของปลาฉลามแทนกระดาษทราย เดิมกระดาษทรายรู้จักกันในชื่อ กระดาษแก้ว เนื่องจากใช้กากของแก้วเป็นส่วนประกอบ (มิใช่กระดาษแก้วในปัจจุบัน)
เกล็ดหยาบบนฟอสซิลของปลาซีลาแคนท์ (Coelacanth) ซึ่งเป็นปลาดึกดำบรรพ์ที่เกือบจะสูญพันธุ์ เคยถูกใช้เป็นกระดาษทรายโดยชนพื้นเมืองในประเทศคอโมโรส
กระดาษทรายถูกผลิตขึ้นด้วยเครื่องจักรเป็นครั้งแรกโดยบริษัทของจอห์น โอคีย์ (John Oakey) ในลอนดอนเมื่อ พ.ศ. 2376 (ค.ศ. 1833) ซึ่งได้พัฒนาเทคนิคและกระบวนการยึดติดของสารขัดถูสำหรับการผลิตในปริมาณมาก ส่วนกระบวนการผลิตกระดาษทรายด้วยเครื่องจักรได้รับการจดสิทธิบัตรในสหรัฐอเมริกาเมื่อ 14 มิถุนายน พ.ศ. 2377 (ค.ศ. 1834) โดยไอแซก ฟิสเชอร์ จูเนียร์ (Isaac Fischer Jr.) จากเมืองสปริงฟิลด์ รัฐเวอร์มอนต์
ในปี พ.ศ. 2459 (ค.ศ. 1916) สามเอ็ม (3M) ได้คิดค้นกระดาษทรายกันน้ำภายใต้ยี่ห้อ Wetordry™ และการใช้งานครั้งแรกนั้นเพื่อตกแต่งการทาสี
กระดูกอ่อน

กระดูกอ่อนเมื่อดูใต้กล้องจุลทรรศน์
กระดูกอ่อน (อังกฤษ: Cartilage) เป็นเนื้อเยื่อเกี่ยวพันชนิดหนึ่งพบได้ทั่วร่างกายมนุษย์และสัตว์อื่น ๆ โดยเฉพาะบริเวณข้อต่อต่าง ๆ ซี่โครง หู จมูก หลอดลม และ กระดูกข้อต่อสันหลังประกอบไปด้วย เยื่อใยคอลลาเจน และ/ หรือ เยื่อใยอีลาสติน และเซลล์ที่เรียกว่า คอนโดรไซต์ซึ่งจะหลั่งสารออกมาห่อหุ้มเซลล์ที่มีคอลลาเจนเป็นองค์ประกอบ โดยองค์ประกอบที่อยู่ภายในจะมีลักษณะ คล้ายเจล เรียกว่า แมททริกซ์ กระดูกอ่อนจะไม่มีหลอดเลือดมาเลี้ยง คอนโดรไซต์จะแลกเปลี่ยนสารอาหารโดยแพร่ผ่านคอลลาเจนมาสู่เส้นเลือดด้านนอก เมตาบอลิซึมของเซลล์เหล่านี้ต่ำ ถ้าถูกทำลายจะซ่อมแซมตัวเองได้แต่ช้า
กระดูกอ่อนมีหน้าที่หลายอย่าง ประกอบไปด้วย การเตรียมโครงร่างของการสะสมการสร้างกระดูก และช่วยสร้างพื้นที่หน้าเรียบสำหรับรองรับการเคลื่อนไหวของกระดูกข้อต่อ เป็นกระดูกที่เกิดขึ้นก่อนในระยะเอ็มบริโอก่อนที่จะถูกแทนที่ด้วยกระดูกแข็ง เป็นโครงสร้างของกล่องเสียง หลอดลมในระบบหายใจ เป็นองค์ประกอบของข้อต่อตามหัวเข่าและข้อศอก
กระดูกอ่อนแบ่งตามองค์ประกอบได้ 3 ชนิด ดังนี้ ไฮยาลินคาร์ทีเลจ (hyaline cartilage) อีลาสติกคาร์ทีเลจ (elastic cartilage) ไฟโบรคาร์ทีเลจ (fibrocartilage)
แหล่งข้อมูลอื่น

Cartilage.org, International Cartilage Repair Society
KUMC.edu เก็บถาวร 2011-04-08 ที่ เวย์แบ็กแมชชีน, Cartilage tutorial, University of Kansas Medical Center
Bartleby.com, text from Gray's anatomy
MadSci.org, I've heard 'Ears and nose do not ever stop growing.' Is this false?
CartilageHealth.com, Information on Articular Cartilage Injury Prevention, Repair and Rehabilitation
About.com, Osteoarthritis
นางาวะ (จังหวัดนางาโนะ)

| นางาวะ 長和町 |
| --- | --- |
เมือง
ศาลากลางเมืองนางาวะ
   ธง ตรา
ที่ตั้งของนางาวะในจังหวัดนางาโนะ
นางาวะ 
พิกัด: 36°15′21.5″N 138°16′4.1″E﻿ / ﻿36.255972°N 138.267806°E﻿ / 36.255972; 138.267806
ประเทศ: ญี่ปุ่น
ภูมิภาค: ชูบุ (โคชินเอ็ตสึ)
จังหวัด: นางาโนะ
อำเภอ: ชิอิซางาตะ
พื้นที่
 • ทั้งหมด: 183.86 ตร.กม. (70.99 ตร.ไมล์)
ประชากร (เมษายน ค.ศ. 2019)
 • ทั้งหมด: 6,088 คน
 • ความหนาแน่น: 33 คน/ตร.กม. (86 คน/ตร.ไมล์)
เขตเวลา: UTC+9 (เวลามาตรฐานญี่ปุ่น)
สัญลักษณ์:  
• ต้นไม้: Prunus serrulata
• ดอกไม้: Azalea
• นก: ไก่ฟ้าเขียว
• หิน: หินออบซิเดียน
หมายเลขโทรศัพท์: 0268-68-0111
ที่อยู่: 525-1 Nagakubo, Nagawa-machi, Chiisagata-gun, Nagano-ken 386-0602
เว็บไซต์: เว็บไซต์ทางการ
สระโยโนอิเกะที่นางาวะ
นางาวะ (ญี่ปุ่น: 長和町; โรมาจิ: Nagawa-machi) เป็นเมืองในจังหวัดนางาโนะ ประเทศญี่ปุ่น ข้อมูลเมื่อ 1 เมษายน ค.ศ.  2019 (2019 -04-01) เมืองนี้มีประชากรประมาณ 6,088 คนใน 2,650 ครัวเรือน และมีความหนาแน่นประชากรที่ 32.6 คนต่อตารางกิโลเมตร เมืองนี้มีพื้นที่รวม 183.86 ตารางกิโลเมตร (70.99 ตารางไมล์)
ภูมิศาสตร์

นางาวะตั้งอยู่ตรงกลางจังหวัดนางาโนะ
ภูมิศาสตร์ > เทศบาลโดยรอบ

จังหวัดนางาโนะ
ชิโนะ
มัตสึโมโตะ
ชิโมซูวะ
ซูวะ
ทาเตชินะ
อูเอดะ
ประชากร

จากข้อมูลสำมะโนญี่ปุ่น ประชากรในนางาวะลดลงมากกว่าครึ่งหนึ่งในช่วงกว่า 70 ปี
| ปี | ประชากร | ±% |
| --- | --- | --- |
|  1940  | 9,658 | —     |
|  1950  | 12,054 | +24.8% |
|  1960  | 10,854 | −10.0% |
|  1970  | 8,791 | −19.0% |
|  1980  | 8,185 | −6.9% |
|  1990  | 7,984 | −2.5% |
|  2000  | 7,807 | −2.2% |
|  2010  | 6,782 | −13.1% |
|  2020  | 5,600 | −17.4% |
การเดินทาง > รถไฟ

เมืองนี้ไม่มีบริการรถไฟ
การเดินทาง > ทางหลวง

ทางหลวงแผ่นดินหมายเลข 142
ทางหลวงแผ่นดินหมายเลข 152
ทางหลวงแผ่นดินหมายเลข 254
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นางาวะ (จังหวัดนางาโนะ)
เว็บไซต์ทางการ (ในภาษาญี่ปุ่น)
กฎของบีโย–ซาวาร์

กฎของบีโย–ซาวาร์ (อังกฤษ: Biot–Savart Law)เป็นกฎทางฟิสิกส์ว่าด้วยสนามแม่เหล็ก ณ จุดใด ๆ ที่อยู่ห่างไปจากแหล่งกำเนิดสนามแม่เหล็กที่มีกระแสไฟฟ้าหรือประจุไฟฟ้าเคลื่อนที่อยู่ โดยระบุได้ทั้งขนาดและทิศทางของสนามแม่เหล็กซึ่งเป็นปริมาณเวกเตอร์ จุดเด่นของกฎของบีโย–ซาวาร์นั้นก็คือเป็นคำตอบกำลังสองผกผันของกฎของอ็องแปร์ กฎนี้ตั้งชื่อเพื่อเป็นเกียรติแก่ฌ็อง-บาติสต์ บีโย และเฟลิกซ์ ซาวาร์ (Félix Savart) นักฟิสิกส์ชาวฝรั่งเศส
นิยาม

กฎของบีโย–ซาวาร์ เป็นสมการสำหรับอธิบายสนามแม่เหล็ก ณ จุดใด ๆ ที่ห่างออกไประยะหนึ่งจากบริเวณที่มีการไหลของกระแสไฟฟ้า หรือมีประจุไฟฟ้าเคลื่อนที่อยู่ ไม่จำกัดว่าจะไหลผ่านโลหะหรือพลาสมา ทั้งนี้ การไหลของกระแสไฟฟ้านั้นจะต้องคงตัวไม่แปรปรวน จึงจะสามารถใช้สมการดังต่อไปนี้ได้ สำหรับสมการอธิบายสนามแม่เหล็กย่อย  d\mathbf {B}  เป็นดังนี้
โดยที่
ซึ่งการคำนวณตามกฎนั้น จะต้องเลือกจุดหนึ่งจุดใดบนตัวนำ และถือว่าจุดนั้นมีขนาดเล็กมาก ๆ กำหนดทิศทางของกระแสไฟฟ้าเพื่อกำหนดเวกเตอร์ทิศทาง แล้วกำหนดจุดที่ต้องการจะหา จากนั้นแทนค่าในสมการ แล้วหาปริพันธ์จากปลายตัวนำหนึ่งไปหาอีกปลายหนึ่งอย่างระมัดระวัง
กองทัพมังกรอรุณาจัล

กองทัพมังกรอรุณาจัล (อังกฤษ: Arunachal Dragon Force) หรือแนวร่วมปลดปล่อยอินเดียตะวันออก เป็นขบวนการแบ่งแยกดินแดนที่เน้นความรุนแรงในรัฐอรุณาจัลประเทศทางตะวันออกของอินเดีย เพื่อสร้างรัฐใหม่ที่มีพื้นฐานมาจากอาณาจักรเตโอละในยุคก่อนเป็นอาณานิคมของอังกฤษ ซึ่งตั้งอยู่ในบริเวณที่เป็นรัฐอรุณาจัลประเทศและบางส่วนของรัฐอัสสัมในปัจจุบัน
กลิทเทอร์ ฝันเธอขอเป็นดาว

| กลิทเทอร์ ฝันเธอขอเป็นดาว |
| --- | --- |

กำกับ: วอนดี้ เคอร์ติส-ฮอลล์
เขียนบท: Cheryl L. West   Kate Lanier
อำนวยการสร้าง: Laurence Mark  E. Bennett Walsh
นักแสดงนำ: มารายห์ แครี  แม็กซ์ บีสลีย์  ดา แบรท  เทีย เท็กซาดา  วาลารี่ เพตทิฟอร์ด  แอนน์ แม็กนุสัน
ผู้จัดจำหน่าย: ทเว็นตี้ เซ็นจูรี่ ฟ็อกซ์
ความยาว: 104 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 22 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
กลิทเทอร์ ฝันเธอขอเป็นดาว (อังกฤษ: Glitter) เป็นภาพยนตร์ชีวิตที่ออกฉายในปี พ.ศ. 2544 นำแสดงโดย มารายห์ แครี กำกับโดย วอนดี้ เคอร์ติส-ฮอลล์
เนื้อเรื่อง

บิลลี่ แฟรงค์ เป็นนักร้องสาวที่เปี่ยมด้วยพรสวรรค์ เธอถูกแม่ทอดทิ้งไปตั้งแต่ยังแบเบาะ ชีวิตของเธอจึงเติบโตขึ้นมาในสถานรับเลี้ยงเด็กกำพร้า จูเลียน ซึ่งเป็นดีเจผู้แสนฟู่ฟ่าและมีความมั่นใจในตัวเองสูง ได้ชักนำให้บิลลี่มาเป็นนักร้อง ทั้งคู่กลายเป็นหุ้นส่วนธุรกิจ และยังเป็นคู่รักกันด้วย เมื่ออาชีพนักร้องของบิลลี่เริ่มอยู่ตัว เธอเริ่มรู้สึกว่าการจะก้าวสู่ความมีชื่อเสียงนั้น ไม่ใช่เรื่องง่าย ๆ เส้นทางอาชีพของเธอ นำเธอไปยืนอยู่ ณ จุดที่สูงเด่น แต่เธอก็ได้พบว่า ความสัมพันธ์ระหว่างเธอกับจูเลียนเริ่มเข้าสู่จุดวิกฤติ เธอจึงเริ่มรู้สึกว่า เธอจะต้องทบทวนเรื่องราวต่าง ๆ เพื่อที่จะจัดการกับความรักและการงานของเธอ โดยเฉพาะอย่างยิ่ง เมื่อเธอมีชื่อเสียงโด่งดังขนาดนี้
Kidnapped

| Kidnapped |
| --- | --- |

แสดงนำ: จากภาพ: Delroy Lindo Jeremy Sisto Carmen Ejogo Mykelti Williamson Dana Delany Will Denton Timothy Hutton ไม่ได้อยู่ในภาพ: Linus Roache
ประเทศแหล่งกำเนิด: สหรัฐ
จำนวนฤดูกาล: 1
จำนวนตอน: 13
การผลิต
ผู้อำนวยการผลิต: Jason Smilovic Michael Dinner Sarah Timberman Carl Beverly
ความยาวตอน: 42 นาที
ออกอากาศ
เครือข่าย: NBC
ออกอากาศ: 20 กันยายน 2006 – 11 สิงหาคม 2007
Kidnapped เป็นรายการโทรทัศน์แนวดราม่าของชาวอเมริกันที่ออกฉายในระยะสั้น ภาพยนตร์ชุดนี้เป็นของ Sony Pictures Television ซึ่งออกอากาศทางสถานีโทรทัศน์แห่งชาติอเมริกา NBC ตั้งแต่ 20 กันยายน ค.ศ. 2007 จนถึง 11 สิงหาคม ปีค.ศ. 2007 ภาพยนตร์ชุดนี้ถูกยกเลิกอย่างเป็นทางการเมื่อวันที่ 14 พฤษภาคม ปีค.ศ. 2007 ในประเทศไทย รายการนี้ได้ถูกออกอากาศแล้ว โดยออกอากาศครั้งแรก วันที่ 2 มกราคม ค.ศ. 2007 ทางสถานีโทรทัศน์ AXN ผ่านทางทรูวิชั่นส์
ภาพโดยรวม

ภาพยนตร์ชุดนี้โดยพื้นฐานแล้วเกี่ยวกับการลักพาตัวในแต่ละตอน โดยมีตัวละครหลักที่สอบสวนการลักพาตัว รายการนี้นำเสมอมุมมองของเหยื่อ ผู้ปกครองของเหยื่อ ผู้สอบสวน และผู้ลักพาตัว อย่างไม่ปะติปะต่อกัน แต่ถึงอย่างไรก็ตาม หลังจากรายการได้ถูกยกเลิก ไอเดียมุมมองนำเสมอเรื่องนี้ได้ถูกนำมาถกเถียงกัน
ตัวละครหลักในเรื่องนี้ประกอบด้วยอดีตนักสืบ FBI Knapp (แสดงโดย Jeremy Sisto) ได้เสนอข้อสัญญาลับเกี่ยวกับการนำตัวเหยื่อการลักพาตัวกลับคืนมา ซึ่งเหยื่อก็คือ ผู้ประสานงานที่เชี่ยวชาญของเขา และผู้ช่วย Turner (แสดงโดย Carmen Ejogo) และเจ้าหน้าที่ FBI Latimer King (แสดงโดย Delroy Lindo).
Timothy Hutton และ Dana Delany แสดงร่วมเป็นคู่รักที่ร่ำรวย อาศัยอยู่ในมหานครนิวยอร์ก ซึ่งลูกชายของเขา (Will Denton) ถูกลักพา ตัวละครอื่นๆ นั้นประกอบด้วย Gutman (แสดงโดย Mädchen Amick) และ "นักบัญชี" (แสดงโดย James Urbaniak), ผู้คุ้มกัน (Mykelti Williamson), และเจ้าหน้าที่ FBI ซึ่งแสดงโดย Linus Roache และ Michael Mosley
ภาพโดยรวม > เรทติ้ง

Nielsen Ratings ได้รายการรอบปฐมทัศน์ของภาพยนตร์ชุดนี้ ซึ่งมีเรทติ้ง 6.0 ด้วยผู้ชม 7.5 ล้านคน และเรทติ้งผู้ใหญ่ในช่วงอายุ 18-49 คือ 2.8 ในตอนที่สองนั้น เรทติ้งในช่วง 18-49 คือ 2.1 และผู้ชม 6.3 ล้านคน
ภาพโดยรวม > เวลาออกอากาศ

ในตอนแรก Kidnapped นั้นวางแผนที่จะออกอากาศในคืนวันอังคาร เวลา 21 นาฬิกา (เวลาตะวันออก) ในสหรัฐอเมริกา ซึ่งได้ประกาศในงานนำเสนอปกติทั่วไปของสถานี NBC ทำให้รายการนี้ออกอากาศตรงกับภาพยนตร์ชุดที่ได้รับความนิยมอย่าง House ทางสถานี FOX ด้วยเหตุนี้ ทำให้สถานีได้ประกาศการเปลี่ยนแปลงตารางการออกอากาศของสถานี ย้ายรายการ Kidnapped ไปออกอากาศในคืนวันพุธ ในช่วงเวลา 22 นาฬิกา (เวลาตะวันออก)
เริ่มออกฉายครั้งแรกในวันที่ 20 กันยายน ปี ค.ศ. 2007 ที่ผ่านมา Kidnapped จึงเริ่มออกอากาศทุกคืนวันพุธ หลังจากในตอนที่สาม ซึ่งมีเรทติ้งที่ต่ำมาก สถานี NBC จึงประกาศว่ารายการนี้จะมีการผลิตอยู่ 13 ตอน แทนที่จะเป็น 22 ตอนตามที่คาดไว้ในตอนแรก และได้ประกาศอีกว่ารายการนี้จะถูกย้ายไปออกฉายในคืนวันเสาร์ เวลา 21 นาฬิกา เริ่มตั้งแต่วันที่ 21 ตุลาคม เป็นต้นไป
ภาพโดยรวม > การยกเลิกรายการ

ถึงอย่างไรก็ตาม หลังจากการออกฉายของตอนที่สี่และตอนที่ห้า NBC ได้ประกาศว่าภาพยนตร์ชุดนี้จะถูกนำออกจากผังรายการ หลังจากนั้น ทางสถานี NBC จึงได้ประกาศว่า อีก 8 ตอนที่เหลือของรายการจะถูกฉายออนไลน์ผ่านทางเว็บไซต์ nbc.com จนเรื่องดำเนินจนจบ โดยจะมีตอนใหม่ออกมาทุกๆ วันศุกร์ ซึ่งตอนสุดท้ายของเรื่องออกมาในวันที่ 22 ธันวาคม ปีค.ศ. 2006 และรายการนี้ก็ไม่ได้ถูกทำฤดูกาลต่อไปอีก ดีวีดีของภาพยนตร์ชุดนี้ได้วางจำหน่ายตั้งแต่วันที่ 24 เมษายน ปีค.ศ. 2007
เริ่มตั้งแต่วันที่ 24 มิถุนายน ปีค.ศ. 2007 สถานี NBC ได้เริ่มออกอากาศแปดตอนที่เหลือของรายการอย่างต่อเนื่องในคืนวันอาทิตย์ จนถึงเช้าวันจันทร์ โดยเป็นส่วนหนึ่งของช่วงรายการ NBC All Night ออกอากาศต่อจาก Meet the Press ซึ่งการออกอากาศนี้เป็นการแทนที่รายการ Dateline NBC|Best of Dateline NBC ในขณะนั้น แต่นี่ขึ้นอยู่กับสถานีของแต่ละสถานีทั่วอเมริกา ถึงอย่างไรก็ตาม บางสถานีได้ออกอากาศบางส่วนของช่วงรายการ และบางสถานีไม่ออกอากาศช่วงนี้เลย
ในช่วงฤดูร้อนของปี ค.ศ. 2007 นักแสดงนำจากเรื่อง Kidnapped สองคนได้ประกาศว่าจะเข้าร่วมเป็นนักแสดงประจำของรายการของ NBC ชื่อ Law & Order Jeremy Sisto และ Linus Roache ได้นำแสดงเป็นนักสืบตำรวจ และผู้ช่วยผู้บริหารทนายความประจำเขต ตามลำดับ
นักแสดง > นักแสดงหลัก

| ผู้แสดง | บทบาท |
| --- | --- |
Timothy Hutton: Conrad Cain
Dana Delany: Ellie Rand Cain
Will Denton: Leopold Cain
Jeremy Sisto: Lucian Knapp
Carmen Ejogo: Turner
Delroy Lindo: Latimer King
Mykelti Williamson: Virgil Hayes
Linus Roache: Andrew "Andy" Archer
นักแสดง > นักแสดงสมทบ

| ผู้แสดง | บทบาท |
| --- | --- |
Michael Mosley: FBI Agent Atkins
Lydia Jordan: Alice Cain
Olivia Thirlby: Aubrey Cain
James Urbaniak: The Accountant
Anthony Rapp: "Larry" Kellogg
Mädchen Amick: Gutman
Giancarlo Esposito: FBI Agent Vance
Ricky Jay: Roger Prince
Tyler Pierce: ND Agent 1
Otto Sanchez: Otto
: James Sullivan
การเชื่อมต่อภายนอก

Kidnapped ที่อินเทอร์เน็ตมูวีเดตาเบส
Kidnapped เก็บถาวร 2009-03-27 ที่ เวย์แบ็กแมชชีน ที่ TV.com
เว็บไซต์ของ NBC รายการ Kidnapped